

[image: ]

VILNIAUS UNIVERSITETAS


ATVIRO KONKURSO 
„SANTECHNIKOS PREKIŲ PIRKIMAS, Nr. 4762/2026/TVPC“
SPECIALIOSIOS PIRKIMO SĄLYGOS


Versija Nr. 1




TURINYS
1.	PIRKIMO OBJEKTAS IR SU JO ĮSIGIJIMU SUSIJUSI BENDRA INFORMACIJA	2
2.	TIEKĖJŲ KVALIFIKACIJOS REIKALAVIMAI IR REIKALAVIMAI DĖL KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ LAIKYMOSI	3
3.	TIEKĖJŲ PAŠALINIMO PAGRINDŲ REIKALAVIMAI	3
4.	PASIŪLYMŲ VERTINIMAS	3
5.	PASIŪLYMŲ GALIOJIMO UŽTIKRINIMAS	4
6.	PRIEDAI	4



1. [bookmark: _Toc152166876][bookmark: _Toc233805430]PIRKIMO OBJEKTAS IR SU JO ĮSIGIJIMU SUSIJUSI BENDRA INFORMACIJA 

1.1. Pirkimo objektas – santechnikos prekės, kuriam keliami reikalavimai pateikti šių specialiųjų pirkimo sąlygų priede Nr. 1 „Techninė specifikacija“.
1.2. Pirkimo objektas neskaidomas į atskiras pirkimo dalis, nes perkamas vientisas santechnikos prekių asortimentas, skirtas Vilniaus universiteto pastatų ir inžinerinių sistemų eksploatacijai, priežiūrai, remontui bei gedimų ir avarijų šalinimui. Universitetas eksploatuoja didelį skaičių skirtingos paskirties pastatų ir inžinerinių sistemų, todėl santechnikos prekių poreikis yra nuolatinis, įvairus ir dažnai atsiranda skubiai vykdant remonto darbus ar šalinant avarijas. Eksploatuojant pastatus nuolat atliekami vandentiekio, nuotekų, šildymo sistemų ir sanitarinės įrangos remonto darbai, taip pat šalinami šių sistemų gedimai ir avarijos. Tokiais atvejais vienam remonto darbui atlikti paprastai reikalingos ne vienos, o kelių skirtingų šio pirkimo objekto pogrupių prekės, pavyzdžiui, vamzdžiai, jungiamosios detalės, uždaromoji ir reguliuojamoji armatūra, maišytuvai, tvirtinimo elementai, sandarinimo medžiagos ir kiti susiję gaminiai. Perkamų prekių pogrupiai yra tarpusavyje susiję ir į skirtingus santechnikos prekių pogrupius patenkančios prekės naudojamos vykdant tuos pačius pastatų santechnikos eksploatacijos, remonto bei avarijų šalinimo darbus. Šio pirkimo objekto prekių tiekimas iš vieno tiekėjo leidžia vienu metu įsigyti visas konkrečiam remonto ar avarijos šalinimo darbui reikalingas prekes, taip užtikrinant operatyvų gedimų ir avarijų šalinimą bei nenutrūkstamą Vilniaus universiteto pastatų ir inžinerinių sistemų eksploatavimą.
1.3. Pirkimas neatliekamas naudojantis centralizuotų pirkimų katalogu (toliau – CPO), nes reikiamų paslaugų CPO kataloge nėra. 
1.4. Perkančioji organizacija nerezervuoja teisės dalyvauti pirkime. 
1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.1 punkto, 6 punkto, XV skyriaus „Vandens maišytuvai ir dušai“, XVI skyriaus „Vandens šildytuvai“ ir Tvarkos aprašo II skyriaus 4.4.4.1. papunkčio reikalavimais. Aplinkos apaugos kriterijai nustatyti specialiųjų pirkimo sąlygų 3 priede „Sutarties projektas“.
1.6. Išankstinis skelbimas apie pirkimą nebuvo paskelbtas. 
1.7. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.8. Pirkime neleidžiama pateikti alternatyvių pasiūlymų. 
1.9. Perkančioji organizacija pirkime netaikys elektroninio aukciono. 
1.10. Perkančioji organizacija nerengs susitikimo su tiekėjais dėl pirkimo sąlygų paaiškinimo. 
1.11. Perkančioji organizacija nerengs paslaugų teikimo vietos, objekto apžiūros.
1.12. Bendrosios pirkimo sąlygos yra neatskiriama šių pirkimo sąlygų dalis.
1.13. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
1.14.  Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
1.15. Perkančioji organizacija nereikalauja, kad tiekėjas pasiūlymą pasirašytų kvalifikuotu elektroniniu parašu. Tiekėjo per CVPIS pateikti pasiūlymo dokumentai yra prilyginami tiekėjo pasirašytiems dokumentams, laikoma, kad tiekėjas juos tinkamai patvirtino ir prisiima pilną atsakomybę dėl juose pateiktos informacijos teisingumo bei nurodytų įsipareigojimų. 
1.16. Perkančiosios organizacijos darbuotojo, įgalioto palaikyti tiesioginį ryšį su tiekėjais ir gauti iš jų pranešimus, susijusius su pirkimų procedūromis, kontaktinė informacija: Daiva Raguotienė, tel. +370 5 268 7078. el. p. daiva.raguotiene@cr.vu.lt.
[bookmark: _Toc152166877]

2. [bookmark: _Toc233805431]TIEKĖJŲ KVALIFIKACIJOS REIKALAVIMAI IR REIKALAVIMAI DĖL KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ LAIKYMOSI 

2.1. Tiekėjams nenustatomi kvalifikacijos reikalavimai ir reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. 

3. [bookmark: _Toc233805432]TIEKĖJŲ PAŠALINIMO PAGRINDŲ REIKALAVIMAI

3.1. Tiekėjams nustatomi pašalinimo pagrindų reikalavimai ir jų atitiktį patvirtinantys dokumentai nurodyti specialiųjų pirkimo sąlygų priede Nr. 5  „Tiekėjų pašalinimo pagrindai“.
3.2. Pašalinimo pagrindų nebuvimą įrodančių dokumentų bus prašoma tik iš galimo laimėtojo. 

4. [bookmark: _Toc152166878][bookmark: _Toc233805433][bookmark: _Toc152166879]PASIŪLYMŲ VERTINIMAS

4.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama specialiųjų pirkimo sąlygų priede Nr. 2 „Pasiūlymų vertinimo kriterijai ir sąlygos“. 
4.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
4.3. Perkančioji organizacija turi teisę pasiūlymų vertinimo metu atlikti specialiųjų pirkimo sąlygų priedo Nr. 1 „Techninė specifikacija“ priede Nr. 2 „Prekių sąrašas“ nurodytų prekių patikrą tiekėjo pasiūlytoje fizinėje parduotuvėje Vilniuje ir, tuo atveju, jei tiekėjas, siūlys fizinę parduotuvę Kaune ir (ar) Šiauliuose, ir (ar) Klaipėdoje, kaip tai numatyta pagal specialiųjų pirkimo sąlygų priedo Nr. 2 „Pasiūlymų vertinimo kriterijai ir sąlygos“ C kriterijų „Siūlomos fizinės parduotuvės“, perkančioji organizacija turi teisę pasiūlymų vertinimo metu atlikti specialiųjų pirkimo sąlygų priedo Nr. 1 „Techninė specifikacija“ priede Nr. 2 „Prekių sąrašas“ nurodytų prekių patikrą tiekėjo pasiūlytoje fizinėje parduotuvėje Kaune ir (ar) Šiauliuose, ir (ar) Klaipėdoje. Perkančioji organizacija patikrinimo dieną nustačiusi, kad:
4.3.1. specialiųjų pirkimo sąlygų priedo Nr. 1 „Techninė specifikacija“ priede Nr. 2 „Prekių sąrašas“ nurodytų prekių tiekėjo pasiūlytoje fizinėje parduotuvėje Vilniuje nėra, tokį tiekėjo pasiūlymą atmeta kaip neatitinkantį specialiųjų pirkimo sąlygų priedo Nr. 1 „Techninė specifikacija“ reikalavimų;
4.3.2. specialiųjų pirkimo sąlygų priedo Nr. 1 „Techninė specifikacija“ priede Nr. 2 „Prekių sąrašas“ nurodytų prekių tiekėjo pasiūlytoje fizinėje parduotuvėje Kaune ir (ar) Šiauliuose, ir (ar) Klaipėdoje nėra, tiekėjui neskiria balų pagal specialiųjų pirkimo sąlygų priedo Nr. 2 „Pasiūlymų vertinimo kriterijai ir sąlygos“ Lentelę Nr. 3. 
4.4. Perkančioji organizacija turi teisę pasiūlymų vertinimo metu atlikti specialiųjų pirkimo sąlygų priedo Nr. 1 „Techninė specifikacija“ priede Nr. 1 „Prekių visas asortimentas“ nurodyto viso prekių asortimento pagal grupes ir (ar) pogrupius, ir reikalaujamą pogrupio pozicijų skaičių patikrą tiekėjo pasiūlytoje internetinėje parduotuvėje / elektroniniame prekių kataloge. Perkančioji organizacija patikrinimo dieną nustačiusi, specialiųjų pirkimo sąlygų priedo Nr. 1 „Techninė specifikacija“ priede Nr. 1 „Prekių visas asortimentas“ nurodyto viso prekių asortimento pagal grupes ir (ar) pogrupius, ir reikalaujamą pogrupio pozicijų skaičių internetinėje parduotuvėje / elektroniniame prekių kataloge nėra, tokį tiekėjo pasiūlymą atmeta kaip neatitinkantį Techninės specifikacijos reikalavimų.


5. [bookmark: _Toc233805434]PASIŪLYMŲ GALIOJIMO UŽTIKRINIMAS

5.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

6. [bookmark: _Toc233805435]PRIEDAI

6.1. Priedas Nr. 1 „Techninė specifikacija“ su priedais.
6.2. Priedas Nr. 2 „Pasiūlymų vertinimo kriterijai ir sąlygos“.
6.3. Priedas Nr. 3 „Sutarties projektas“.
6.4. Priedas Nr. 4 „Pasiūlymo forma“.
6.5. Priedas Nr. 5 „Tiekėjų pašalinimo pagrindai“.
6.6. Priedas Nr. 6 „EBVPD“.

